Diari Oficial de la Generalitat Valenciana


Sumari del DOGV 3184, del 16-02-1998 (1998/1028)

Informació pública de l'alternativa tècnica del Programa d'Actuació Integrada de la Unitat d'Execució número 1 del Pla Parcial Urbantizació Serra Verda.
--------------------------------------------------------------------------------------------------------------------------------------------------------

### Dades del document

Número de DOGV
:   3184

Data del DOGV
:   16-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1028


Organisme emissor
:   Ajuntament de Callosa d’en Sarrià

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Execució número 1 del Pla Parcial Urbantizació Serra Verda. [1998/M1028]
  
El Ple de l'Ajuntament, en sessió ordinària realitzada amb data 4 de desembre de 1997, va acordar:
  
Sotmetre a informació pública per un termini d'un mes, comptat des del dia següent a la publicació en el Diari Oficial de la Generalitat Valenciana, així com en un diari no oficial d'àmplia difusió a la localitat, l'alternativa tècnica presentada pel senyor Paul Antony Weston, en representació de la mercantil Uca Sarrià, SL, del Programa d'Actuació Integrada de la Unitat d'Execución número 1 del Pla Parcial Urbanització Serra Verda, junt amb la documentació que l'acompanya.
  
Com que se sotmet a informació pública simultàniament la Modificació Puntual del Pla General d'Ordenació Urbana, en l'àmbit del Pla Parcial Urbanització Serra Verda i el Programa d'Actuació Integrada del Pla Parcial Urbanització Serra Verda, aquest últim queda condicionat a l'aprovació definitiva de l'esmentada modificació del Pla General per l'òrgan competent.
  
Durant el termini d'exposició pública l'expedient podrà ser examinat a l'Oficina Tècnica de l'Ajuntament, i es podran presentar al·legacions a aquesta i altres alternatives tècniques.
  
Aquest termini quedarà prorrogat per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això en la quantia del 2%.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients en el Registre General d'aquest Ajuntament, en plica tancada i amb la documentació que s'indica en els apartats C i D de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc als salons de la casa consistorial a les 10.00 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
L'aprovació i adjudicació del programa per elecció d'una alternativa tècnica i proposició juridicoeconòmica estarà condicionada a l'aprovació per part de la Conselleria de la Modificació Puntual del Pla General d'Ordenació Urbana, en l'àmbit del Pla Parcial Urbanització Serra Verda.
  
La qual cosa es fa pública perquè en prengueu coneixement, de conformitat amb el que disposa l'article 46 de la Llei Reguladora de l'Activitat Urbanística.
  
Callosa d'En Sarrià, 14 de gener de 1998.- L'alcalde.
  
Ajuntament de Callosa d'En Sarrià